cyanic-selkie/wikianc huggingface dataset:
Marina Tofting
Marina Tofting er en norsk kommunikasjonsmedarbeider og journalist. Hun er leder for kommunikasjon og samfunnskontakt ved Det Norske Videnskaps-Akademi (Akademiet). Tofting kom til Akademiet i 2017 fra Universitetet i Oslo. I Akademiet arbeider hun blant annet med Abelprisen i matematikk og Kavliprisen i forskning. Hun er også rådgiver for ledelsen i Akademiet og ansattrepresentant i Akademiets styre.
Tofting var tidligere ved Universitetet i Oslo hvor hun startet som assisterende kommunikasjonsdirektør i 2009, og rykket opp til kommunikasjonsdirektør i november 2011.
Tofting arbeidet i NRK i en årrekke som journalist, med politikk og utenriks som sine spesialfelt. Fra 2006 til 2009 var hun først redaksjonssjef, senere redaktør for NRK Dagsnytt, Alltid Nyheter og Her og Nå. Tidligere har hun blant annet vært journalist i Bergens Tidende og Gula Tidend.
Risværfjorden
Risværfjorden er navnet på to norske fjorder:
Cyclocephala fulvipennis
Cyclocephala fulvipennis er en bille som hører til gruppen hornbiller i familien skarabider (Scarabaeidae).
Utseende
En middelsstor (ca. 15 millimeter), avlang, blank, rødbrun hornbille. Arten har ikke horn på hodet eller groper på pronotum, hos denne arten er heller ikke hannens forføtter særlig fortykkede. Oversiden er nokså tett og kraftig punktert. Dekkvingene kan ha en mørk kile i midten.
Levevis
Larvene er kjent bare for et fåtall av artene, disse lever i jorda og eter på gressrøtter. De voksne besøker gjerne blomster.
Utbredelse
Arten er utbredt fra Honduras i nord til Paraguay i sør.
Vågen kraftverk
Vågen kraftverk er et vannkraftverk i Bjørke i Volda kommune i Møre og Romsdal.
Det er et elvekraftverk som utnytter et fall på 267 meter i Sætreleva.
Installert effekt er 4,9 MW fra en peltonturbin. Årsproduksjon er 20 GWh.
Lee Seon-mi
Lee Seon-mi (født 1. august 2000) er en sørkoreansk vektløfter.
Hun representerte Sør-Korea under Sommer-OL 2020 i Tokyo, hvor hun ble nummer 4 i +87 kilo.
Dagur Arngrímsson
På FIDEs ratingliste for november 2009 hadde han en ELO-rating på 2375.
Øyadalen kraftverk
Øyadalen kraftverk er et vannkraftverk i Ørsta kommune i Møre og Romsdal.
Det er et elvekraftverk som utnytter et fall på 408 meter i Harpedalselva.
Installert effekt er 2 MW fra en peltonturbin. Årsproduksjon er 9 GWh.
Leptoxena
Leptoxena er en slekt av biller som tilhører familiegruppen bladbiller (Chrysomelidae). Det er kjent 1 art.
Utbredelse
Slekten er endemisk for Andamanene.
Reckful
Byron Bernstein (født 8. mai 1989, død 2. juli 2020), bedre kjent som Reckful, var en israelsk-amerikansk Twitch-streamer og tidligere profesjonell E-sport-spiller. I juni 2018 begynte han å produsere podkasten Tea Time med Byron med lange intervjuer med kjente gjester i spill- og streamingsamfunnene. Før sin død jobbet han med samfunnet sitt for å lage et videospill kalt Everland. Bernstein er best kjent i spillsamfunnet for sine prestasjoner i World of Warcraft og Asheron's Call.
Abdul Kader Dabo
Abdul Kader Dabo (født 22. juli 1970) er en malisk judoka.
Han representerte Mali under Sommer-OL 1992 i Barcelona, der han ble nummer 22 i halv mellomvekt.
Reckful
Biografi
Bernstein ble født inn i en jødisk familie. Han hadde to eldre brødre, Guy og Gary. Den eldste, Guy, begikk selvmord i juli 1995. Han har sagt dette hadde en dyp virkning på hans liv og hans påfølgende depresjon.
Død
Bernstein begikk selvmord 2. juli 2020 i en alder av 31 år.
Karriere
I World of Warcraft, endte han på førsteplass seks sesonger på rad. Han var den første personen til å nå 3,000 i vurdering og vant Major League Gamings World of Warcraft-turnering i 2010.
I 2011 utga Bernstein spillefilmen Reckful 3. Den nådde én million visninger i løpet av en uke (per juli 2020 hadde videoen over fem millioner visninger). Han vant senere WarcraftMovies dyktighets-konkurranse, der spillerne avga sin stemme på årets spiller. I 2012 ble han en utvikler, driftsleder, og konsept-designer hos Feenix, et datamus-selskap. Han opprettet sin YouTube-kanal i oktober 2012 og som sin første video la han ut «Reckful 5 stack Taste for Blood» i november.
I 2017 ble Bernstein rangert som fjerde i The Gazette Reviews liste over topp ti rikeste streamere. Han hevdet på å ha en formue på 1,5 millioner dollar og fikk opp til 50,000 seere per stream.
Bernstein spilte poker og ble med på 2016 Unibet Open London main event, men ble slått ut tidlig. I November 2017, spilte Bernstein i et poker-veldedighetsarrangement sponset av PokerGO. Turneringen ble vunnet av itsHafu.
Hubert Minnis
Han ble vraket som partileder i 2016, men ble valgt på ny i april 2017 etter interne stridigheter i partiet. Etter at partiet vant valget 11. mai 2017 ble han landets statsminister.
Platorchestia japonica
Platorchestia japonica er en art i slekten Platorchestia innenfor tangloppefamilien av ordenen Senticaudata, som inngår i gruppen av amfipoder.
Hubert Minnis
Minnis er utdannet som lege (gynekolog og fødselslege), og han har vært president i legeforeningen og medlem av det medisinske rådet. Fra 2007 til 2012 var han også helseminister. I perioden 2012 til 2017 var han opposisjonsleder, før han etter valget i 2017 ble statsminister.
Club Atlético Sarmiento
Club Atlético Sarmiento er en argentinsk fotballklubb fra byen Junín i provinsen Buenos Aires. Klubben ble stiftet 1. april 1911.
Spillerstall
12. april 2021
Ludvik J. Kjellevold
Ludvik Benjamin Johnsson Kjellevold (født 8. februar 1889 i Gulen, død 9. november 1971) var en norsk gårdbruker, handelsmann og lokalpolitiker.
Kjellevold reiste til Amerika i 1909 for å søke bedre fortjeneste, men vendte hjem i 1914 og drev landhandel i Lavik fram til 1920. Deretter var han både gårdbruker, handelsmann, poståpner og dampskipsekspeditør på Dalsøyra. Han satt som ordfører i Gulen sammenhengende fra 1947 til 1963.
Kjellevold innehadde styreverv i Vestlandske Salgslag og Bergensmeieriet og mottok Norsk Kommuneforbunds hederstegn og Kongens fortjenstmedalje i 1964.
Macrima
Macrima er en slekt av biller som tilhører familiegruppen bladbiller (Chrysomelidae). Det er kjent 12 arter.
Utseende
Middelsstore, avlange, gule til brunrøde bladbiller.
Levevis
Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år.
Utbredelse
Slekten er utbredt i Asia og Afrika.
Situation Room
«Situation Room» er et fotografi av Pete Souza, tatt i Det hvite hus’ situasjonsrom den 1. mai 2011 klokken 16.06 ET. Fotografiet viser USAs president Barack Obama og hans nærmeste sikkerhetsrådgivere motta direkte oppdateringer fra operasjon Neptune Spear, som ledet til terroristen Osama bin Ladens død.
Fotografiet fikk mye oppmerksomhet etter at bin Ladens død ble kunngjort. CNN kalte det et «fotografi for historien» og trakk paralleller til andre berømte bilder av amerikanske presidenter slik som «Dewey Defeats Truman» fra 1948. Tidligere offisiell fotograf i Det hvite hus Eric Draper uttalte at fotografiet fanget «et avgjørende øyeblikk i historien svært godt». Fotografiet har også vært gjenstand for analyser av historikere og spesialister på kroppsspråk.
Charisma Amoe-Tarrant
Charisma Amoe-Tarrant (født 26. mai 1999) er en naurisk-australsk vektløfter.
Nurul Akmal
Nurul Akmal (født 12. februar 1993) er en indonesisk vektløfter.
Beatriz de Dia
Beatriz de Dia, grevinne av Die, (ca. 1140- ca. 1212) var en oksitansk trobairitz (kvinnelig trubadur).
Nurul Akmal
Hun representerte Indonesia under Sommer-OL 2020 i Tokyo, hvor hun ble nummer 5 i +87 kilo.
Beatriz de Dia
Liv og virke
I kildene omtales Beatriz de Dia bare som comtessa de Dia, men fornavnet var temmelig sikkert Beatriz. Sannsynligvis var hun datter av grev Isoard II de Diá.
Ifølge Beatriz de Dias vida var hun gift med grev Guilhem de Peitieus av Valentinois, men skrev sanger til trubaduren Raimbaut de Vaqueiras som hun var forelsket i.
Fire av sangtekstene hennes er bevart, til A chantar m'er også melodien. Tekstenes tema er som vanlig for trubadurdiktningen, høvisk kjærlighet, men for de Dias del sett fra en kvinnes ståsted. Hun er optimistisk, priser seg selv og sin kjærlighet, men omtaler også svik. I A chantar, som er skrevet til en svikefull elsker, lovpriser hun seg selv for å få ham tilbake: «Måtte min byrd, min skjønnhet, mine gode egenskaper og mitt åpne sinn nå være meg til hjelp.» I Fin ioi me don'alegranssa gjør hun narr av en som driver med sladder og sammenligner vedkommende med en «sky som skygger for sola.»
I moderne kultur
Evert Taube omdiktet A chantar m'er til Sång om en otrogen älskare.
Chikungunya
Chikungunya er en tropisk sykdom som skyldes et virus som utelukkende spres av blodsugende Aedes-mygg. Sykdommen arter seg som feber og smerter i leddene. Symptomene opptrer vanligvis to til tolv dager etter at man er smittet. Den smittebærende myggene er normalt aktive utensdørs om morgenen og i skumringen. Myggen overfører normalt ikke viruset fra menneske til menneske, men får ofte i seg viruset fra andre verter. Både pattedyr og fugler kan være værter for viruset. Sykdommen forekommer blant annet i Afrika, Sørasia og på Filippinene.
Inkubasjonstiden er på om lag en uke. Sykdommen yttrer seg med høy feber, muskelverk, hodeverk og sterk verking i de små leddene. Det finnes intet motmiddel mot viruset, men mot selve myggen kan man beskytte seg på samme vis som mot andre mygg. Mot infeksjonsbesværet kan man ta lindrende middel og sykdommen går over av seg selv etter en tid.
Den er ikke blitt ansett som dødelig, men i 2005 og 2006 er dødsfall på øya Réunion blitt koblet opp mot sykdommen.
Siden 2014 er sykdommen også blitt bekreftet i Haiti, USA og El Salvador.
Cercopithecinae
Cercopithecinae (kinnposeaper) er en underfamilie av dyreaper (Cercopithecidae), som i hovedsak består av marekatter og bavianer og deres like. Gruppen deles videre inn i to tribus (Cercopithecini og Papionini), som tilsammen teller cirka 74 arter fordelt i tolv slekter.
Beskrivelse
Cercopithecinae skiller seg fra bladaper (Colobinae) gjennom at artene generelt er fysisk større og kraftigere, og gjennom at de fleste er altetere. Noen få er imidlertid primært fruktetere. Maten varierer og består blant annet av frukt, blader, skudd og knopper, frø, sopp, og ulike insekter, edderkopper og små virveldyr. Alle artene har velutviklede hjørnetenner og tomler, og karakteristiske kinnposer (av lat. Saccus paraoralis) som de midlertidig kan gjemme vekk og oppbevare mat i. De trelevende artene (Cercopithecini) har lang hale og er fysisk lette og slanke (spinkelt bygget) enn de terrestriske (Papionini), som i noen tilfeller mangler hale. Alle artene er sosiale og viser dessuten tydelig kjønnsdimorfisme, i det hannene gjerne er både betydelig større og mer aggressiv enn hunnene.
Artene i denne gruppen finnes både i Asia og Afrika, og én art lever dessuten i den britiske kronkolonien Gibraltar. Der residerer berberape (Macaca sylvanus) på Gibraltarklippen, til både glede og forargelse for publikum. Apene er nemlig notoriske kjeltringer.
Habitatet varierer, fra halvørken til eviggrønn tropisk regnskog.
Inndeling
Inndelingen under følger i hovedsak Mammal Species of the World og er i henhold til Groves (2005). Slekten Rungwecebus er lagt til i henhold til Davenport et al. (2006). Norske navn og beskrivelser i parentes er nødvendigvis ikke offisielle navn og beskrivelser.
Luisa Cervera
Luisa Cervera (født 4. juli 1964 i Lima) peruansk volleyballspiller som deltok i de olympiske leker 1984 i Los Angeles og 1988 i Seoul.
Bernhard Leitner
Bernhard Leitner (født 1938 i Feldkirch) er en østerriksk kunstner som lager lydskulpturer og lydinstallasjoner.
Luisa Cervera
Cervera vant en olympisk sølvmedalje i volleyball under OL 1988 i Seoul. Hun var med på det peruanske laget som kom på andreplass i volleyballturneringen for damer bak Sovjetunionen. Peru vant semifinalen mot Japan med 3 - 2 men tapte finalen med 2-3 mot Sovjetunionen. Cervera spilte fire kamper i OL-turneringen.
Bernhard Leitner
Leitner studerte arkitektur i Wien fra 1956 til 1963. Fra 1963 til 1966 studerte han i Paris. I 1968 flyttet han til New York og ble der ca 15 år, før han dro tilbake til Europa og ble noen år i Berlin før han til slutt vende hjem til Østerrike. I New York jobbet han som assisterende professor på New York University. I 1987 fikk han en full professorstilling i mediadesign ved Hochschule für angewandte Kunst (Høyskolen for brukskunst) i Wien som han holdt til 2005.
I 1999 vant han «Preis der Stadt Wien für Bildende Kunst» (Wiens Kunstpris).
Zombia antillarum
Zombia antillarum, ofte omtalt som zombiepalme, er en palmeart og det eneste medlemmet av slekta Zombia. Den er endemisk til øya Hispaniola i Karibia. Den vokser for det meste i tørre, bratte områder i nordlige og sørlige Haiti og nordvest i Den dominikanske republikk. Arten er en forholdsvis kort viftepalme med klasestamme og et svært distinktivt utseende på grunn av de piggete bladslirene. I Haiti er den trua av habitatødeleggelse. Utseendet, salttoleransen og det at den er enkel å stelle, har gjort den til en populær pynteplante.
John Baylon
Han representerte Filippinene under Sommer-OL 1992 i Barcelona, der han ble nummer 22 i halv mellomvekt.
Pecha Kucha
Pecha Kucha, PechaKucha (japansk ペチャクチャ - for «lyden av folk som snakker») og Pecha Kucha Night er en presentasjonsform og et kulturarrangement der programmet består av opptil 12-14 korte multimedia-presentasjoner. Hver deltager kan vise 20 bilder, men bare bruke 20 sekunder på hvert. Foredragsholderne har altså bare 6 minutter og 40 sekunder på å fremføre sitt innlegg før neste deltaker entrer scenen. Formatet gjør at presentasjonene blir konsentrerte og underholdende. Opplegget ble utarbeidet av Astrid Klein og Mark Dytham i Tokyo i 2003.
Pecha Kucha Night var opprinnelig ment som en begivenhet der unge designere og arkitekter kunne møtes, vise arbeidet sitt og utveksle ideer. I dag er konseptet noe utvidet, og består av flere aktører innen for eksempel kommersiell kommunikasjon, kunst og forskning. Det er ingen regler for hva en kan prate om, og det blir derfor et vidt spekter av forskjellige innslag.
Liknende presentasjonsformer
Andre fordragsformater med svært begrenset presentasjonstid er de amerikanske ignite og lightning talk (data blitz, «lynforedrag»), presentasjonsopplegg der blant annet fortellertiden er fem minutter, og speed geeking, der publikum står midt i rommet og presentatørene rundt omkring forteller etter tur. Også de populære foredragene ved den årlige TED-konferansen i California er korte og konsentrerte.
DS «Hans»
DS «Hans» er et dampskip som ble bygget i 1927 i Umeå som den bensinmotordrevne MS «Klaran», som var slepebåt i Klaraälven nær Karlstad.
Da tømmerfløtingen opphørte, ble den tatt opp og overtatt av Börje Jansson. Fra 2005 til 2007 ble DS «Hans» restaurert og ombygget fra åpen slepebåt med motor drevet av bensin, til lukket, dampdrevet tur- eller lystbåt med aktersalong.
Olav Solli
Olav Solli (født 28. august 1936 i Nissedal) er en norsk tidligere skihopper som representerte IF Storms Skiklubb. Han tok sølvmedalje i NM i Skien i 1962.
Solli deltok i flere internasjonale renn i årene 1956-1963. I 1956 ble han nummer 8 i skiflygingsuka i Bad Mitterndorf (Kulm). Samme plassering fikk han sammenlagt i den tysk-østerrikske hoppuka 1960/61, der 4. plass i Innsbruck 6. januar 1961 var hans beste enkeltresultat. Han ble nummer 9 i Svenska Skidspelen i Falun i 1961.
Solli vant rennet i Midtstubakken den 15.januar 1961 rett etter hjemkomsten fra Hoppuka der han sammenlagt ble beste nordmann. Han hoppet da for Lyn Oslo.
Verónica Saladín
Verónica Saladín (født 21. mai 1992) er en dominikansk vektløfter.
Hun representerte Den dominikanske republikk under Sommer-OL 2020 i Tokyo, hvor hun ble nummer 7 i +87 kilo.
Hadeland Grand Prix 2013
Hadeland Grand Prix 2013 var den tredje utgaven av endagsrittet som tidligere var kjent som Grand Prix Norefjell og ble arrangert 4. mai 2013 av Ringerike Sykkelklubb. Navneendringen skjedde i forbindelse med at løypene ble flyttet fra Norefjell til Hadeland. Rittet ble også fra og med denne utgaven klassifisert som kategori 1.2 av Det internasjonale sykkelforbundet (UCI).
Løypa startet på Søndre torv i Hønefoss og fortsatte via Eggemoen til Jevnaker, Sløvika, Lunner og videre langs riksvei 4 til Gran og litt rundt på Hadeland før man passerte Hønefoss og en runde rundt Knæstang og Harehaugveien og en rundt Norderhov og Snyta og tilbake til målgang i Hønefoss.
Rittet ble vunnet av Fredrik Strand Galta.
Resultater
Av 178 påmeldte ryttere var det 171 som startet og 77 som fullførte.
Bahamas under VM i friidrett 2022
Bahamas deltok under VM i friidrett 2022 (utendørs) fra 15. til 24. juli 2022 i Eugene, Oregon i USA og kom på en delt 22. plass i medaljesammendraget.
Spredningsmål
Spredningsmål er matematiske mål på spredningen eller variasjon i en tallrekke. Spredningsmål er viktig ved analyse av statistikk. Vanlige former for spredningsmål er variasjonsbredde og standardavvik.
Bahamas under VM i friidrett 2022
Resultater
Bahamas var påmeldt med 17 utøvere.
Malaysia under VM i friidrett 2022
Malaysia deltar under VM i friidrett 2022 (utendørs) fra 15. til 24. juli 2022 i Eugene, Oregon i USA.
Resultater
Malaysia er påmeldt med 2 utøvere.
An Evening with Barbra Streisand
An Evening with Barbra Streisand er den første konsertturneen til artisten Barbra Streisand.
Streisand hadde planlagt å holde 20 konserter fordelt på 20 byer i USA, men da hun offentliggjorde at hun var gravid ble 16 av konsertene avlyst. Streisand holdt fire konserter i henholdsvis Newport, Philadelphia, Atlanta og Chicago.
Spilleliste
Selv om konsertene hun holdt var varierte med ulike låter, var dette spillelisten for turneen:
Laurent Sagart
Laurent Sagart (født 1951 i Paris) er seniorforsker ved Centre de recherches linguistiques sur l'Asie orientale (CRLAO – UMR 8563) i det franske Centre national de la recherche scientifique (CNRS).
Anna Glad
Liv og virke
Glad var i årene 1855–1858 elev av Otto Mengelberg i Düsseldorf. Hun hørte til kretsen rundt Adolph Tidemand, og malte portretter og norske folkelivsskildringer. I 1857 stilte hun ut bildet «En Vossejente» på den nordiske utstillingen i Christiania.
Etter ektemannens ønske avsluttet hun sin kunstneriske karriere, og etter at hun ble enke var hennes produksjon svært begrenset. Noen av hennes bilder ble utstilt i 1868, og det er kjent at hun også malte enkelte bilder i 1880-årene.
Tsar Aleksander II av Russland overrakte i 1863 Glad et kostbart brystsmykke i briljanter som takk for hennes gave til den finske kunstforeningen, et landskapsmaleri hun selv hadde utført. Maleriet ble gitt til minne om hennes nylig avdøde finske ektemann.
Glad ble i 1857 tegnet av Mathilde Dietrichson.
Familie
Anna Glad var datter av generalmajor Christian Glad, kommandant på Akershus festning og hans hustru Marie Christine (født Trosdahl). Hun ble 19. september 1858 gift i Garnisonsmenigheten i Christiania med den finske kunstmaleren Gustav Werner Holmberg. Hun ble enke allerede i 1860, og flyttet tilbake til Christiania sammen med datteren Betzy Holmberg, gift Deis, som ble pianist og komponist.
Rosa García
Rosa Gisella García Rivas (født 21. mai 1964) peruansk volleyballspiller som deltok i de olympiske leker 1984 i Los Angeles, 1988 i Seoul og 2000 i Sydney.
García vant en olympisk sølvmedalje i volleyball under OL 1988 i Seoul. Hun var med på det peruanske laget som kom på andreplass i volleyballturneringen for damer bak Sovjetunionen. Peru vant semifinalen mot Japan med 3 - 2 men tapte finalen med 2-3 mot Sovjetunionen. García spilte fire kamper i OL-turneringen.
Hun var Perus flaggbærer under åpningsseremonien OL 2000 i Sydney.
Mølen dyrefredningsområde
Mølen fuglefredningsområde omfatter farvannet rundt Mølenhalvøya fra vestsida av Oddane til Omlidrogn og nord til Arøya og Stokkøya. Sauesundsholmen og Fugløya inngår i området. Fuglefredningsområdet omslutter Fugløyrogn naturreservat og Låven naturminne, for disse 2 verneområdene gjelder egne bestemmelser. Mølen fuglefredningsområde ble opprettet i 1981. Mølen er en av Norges ypperste fuglelokaliteter, og tilhører Gea Norvegica Geopark.
Den ornitologiske stasjonen på Mølen ble etablert i 1976, og ligger rett utenfor fuglefredningsområdet. Stasjonen driver systematiske observasjoner av fuglelivet. I Norge er det registrert om lag 500 forskjellige fuglearter. På Mølen er det alene observert rundt 320 ulike arter. På gode dager kan man se 100 fuglearter, blant annet ærfugl, sjøorre og svartender.
På innsiden av fuglefredningsområdet ligger rullesteinstrendene, en endemorene fra istiden. Da isen trakk seg tilbake for 10-11 000 år siden tok den en flere hundre år lang pause i tilbaketrekkingen. I denne pausen la isen fra seg stein, grus og sand i en stor rygg ved iskanten. Ryggen kalles Raet. På Mølen vasket senere bølgene ut sand og småstein, og tilbake ligger rullesteinene.
På rullesteinstranda ligger lange rekker med gravrøyser og steinlegginger. Gravrøysene er bygget av rullestein. Flere enn 200 smårøyser binder sammen de store, monumentale røysene. De største røysene har en diameter på rundt 30 meter.
Skipstrafikken til industrien i fjordene innenfor passerer forbi eller gjennom fuglefredningsområdet. Tre grunnstøtinger har gitt oljesøl i verneområdet, den siste var lasteskipet «Full City». Skipet gikk på grunn utenfor Langesund sommeren 2009.
De dødes dag
De dødes dag (spansk: Día de Muertos) er en meksikansk feiring som finner sted den 1. og 2. november. Dagens feiring er en blanding av prekolumbiansk kulturer og de katolske alle sjelers dag og allehelgensdag.
Det er en festdag både i Mexico, Spania og Sentral-Amerika samt store deler av USA hvor det befinner seg mange meksikanere og sentralamerikanere.
Opprinnelsen for feiringen av de dødes dag i Mexico kommer fra før de spanske conquistadorene ankom kontinentet. Det er registrert feiringer fra aztekere, mayaere, purépechaer, nahuaer og totonakere. Tegn tyder på at feiringene har foregått i flere tusen år. Tidligere var det vanlig å beholde hodeskaller som trofeer og vise dem frem under ritualer som symboliserte døden og gjenfødelsen.
Før den spanske erobringen, ble feiringen utført i juni og juli. Etter at katolisismen fikk innpass, ble feiringen flyttet til oktober/november slik at det passet sammen med alle sjelers dag.
Masurius
Masurius er en slekt av biller som tilhører familiegruppen bladbiller (Chrysomelidae). Det er kjent 1 art.
Utseende
En middelsstor (ca. 5 millimeter), avlang, blank, brungul og svart bladbille. Hodet ber for det meste svart, antenner og pronotum brungule, dekkvingene brungule med svarte flekker, ebina for det meste lyse, men leggene litt mørkere. Oversiden er glatt og blank uten hår. Hodet har litt utstående, rundede fasettøyne. Pronotum er firkantet med litt krumme ytterkanter. Dekkvingene er jevnbrede uten punktrader.
Utbredelse
Slekten er utbredt i den neotropiske økosonen (Panama).
Emblem3
Emblem3 er en amerikansk pop rock/reggae-gruppe fra Sequim, Washington, bestående av brødrene Wesley Stromberg og Keaton Stromberg. I 2013, signerte de kontrakt med Simon Cowells plateselskap Syco Records og Columbia Records, etter å ha kommet på fjerdeplass i X Factor USA. Gruppa besto tidligere av Drew Chadwick, i tillegg til brødrene Stromberg.
Gruppa ga ut sin første singel «Chloe (You're the One I Want)», 15. april 2013,. Debutalbumet, Nothing to Lose, ble gitt ut 30. juli 2013.
Kuinini Manumua
Kuinini Manumua (født 12. desember 2000) er en amerikansk-tongansk vektløfter.
Hun representerte Tonga under Sommer-OL 2020 i Tokyo, hvor hun ble nummer 8 i +87 kilo.
Theodor Dyring
Dyring var utdannet fra skogbrukslinja på NLH i 1946. I det sivile liv arbeidet han i Lågendalen skogeierforening 1947-1960, som skogbruksredaktør av Landbrukets årbok 1961–69 og som fylkesskogsjef i Vestfold 1970-1975.
Janet Simpson
Janet Simpson (født 2. september 1944, død 14. mars 2010) var en britisk friidrettsutøver.
Hun representerte Storbritannia under Sommer-OL 1964, hvor hun tok bronse på 100 meter stafett.
Crystal Palace Transmitter
Crystal Palace Transmitter er et TV-tårn beliggende i bydelen Bromley i det sørlige London. Tårnet sto ferdig i 1950 og er Londons femte høyeste byggverk. Crystal Palace Transmitter var Londons høyeste byggverk i mer enn 40 år, og er blitt kalt Londons Eiffeltårn. Sendingene fra Crystal Palace Transmitter sørger for tv til en femtedel av Storbritannias befolkning.
Tårnet ble bygget på ruinene av Crystal Palace, et utstillingssenter som ble ødelagt av brann i 1936. De første sendingene fra Crystal Palace Transmitter fant sted i mars 1956, første fargesendinger skjedde i 1967, og de første sendingene i HD i 2009. I april 2012 ble de siste analoge sendingene avsluttet, og tårnet sender nå bare digitale signaler.
Den onde heksa fra Vest
Den onde heksa fra Vest (egentlig The Wicked Witch of the West, også Elphaba Thropp i senere verk) er en fiktiv skikkelse i Oz-universet som først ble introdusert i L. Frank Baums barnebok Trollmannen fra Oz (1900). I boken er hun en ond heks som forsøker å hindre hovedfiguren i å dra tilbake til hjembyen.
Anerkjennelse
Det amerikanske filminstituttet har kåret den onde heksa fra Vest til filmhistoriens fjerde beste skurkeskikkelse.
Norgesmesterskapet i basketball for menn U19
Norgesmesterskapet i basketball for gutter under 19 år, er en årlig basketballturnering for U19-lag.
Kirgisistans fotballforbund
Kirgisistans fotballforbund (i Bisjkek) er Kirgisistans fotballforbund, og administrerer landslagene i henholdsvis fotball og futsal, samt den øverste fotballigaen.
Kåre Fuglseth
Kåre Sigvald Fuglseth (født 1959) er en norsk religionsviter og professor ved Universitetet i Nordland.
Kåre Fuglseth kommer fra Ålesund. Han ble cand. philol. fra Universitetet i Trondheim i 1988. Han var ansatt ved Universitetet i Trondheim fra 1990 til 1997 og ved Høgskulen i Volda fra 1997 til 1999. Fra 1999 var han ansatt ved lærerutdanninga i Bodø. Han ble dr. art. i kristendomskunnskap ved NTNU i 2002, med en avhandling om Johannesevangeliet. I 2008 ble han ansatt som professor i fagdidaktikk ved Universitetet i Nordland. I tillegg var han professor II ved Høgskolen i Sør-Trøndelag fra 2011 til 2013. Fra 2011 har han vært prodekan ved Profesjonshøgskolen under Universitetet i Nordland.
Fuglseth har arbeidet med den gresk-jødiske filosofen Filon fra Aleksandria, og med RLE-faget i norsk skole.
Munkebekken (Ellingsrud)
Munkebekken er en bekk i Oslo kommune. Den har utspring fra østsiden av Puttåsen i Østmarka, og renner nordover gjennom Søndre og Nordre Puttjern. Bekken fortsetter mot nordøst gjennom en smal bekkedal i skogen mellom Lindebergåsen i nord og Tørrgranåsen i sør. Lenger ned åpner dalen seg opp og bekken kommer inn i boligområdene på Ellingsrud. En kilometer mot øst munner Munkebekken ut i Ellingsrudelva.
I Don’t Want to Talk About It
«I Don't Want to Talk About It» er en sang skrevet av Danny Whitten, og første gang spilt inn av Whittens band, Crazy Horse. Sangen ble utgitt på gruppas selvtitulerte debutalbum i 1971. I 1975 spilte Rod Stewart inn sangen i Muscle Shoals Sound Studio med Tom Dowd som produsent. Den ble utgitt på albumet Atlantic Crossing. Stewarts versjon toppet hitlisten i Storbritannia i 1977 da den ble utgitt som en dobbelt A-side-singel med «The First Cut Is the Deepest». I USA ble den gitt ut som singel i 1979 med «The Best Days of My Life» på B-siden. I 1989 spilte Stewart inn en ny versjon som ble mye spilt på amerikanske radiostasjoner. Han fremførte sangen i en duett med Amy Belle på sin turné i 2004. Denne versjonen er med på hans konsert-DVD One Night Only: Live At Royal Albert Hall.
I 1988 ga Everything but the Girl ut en versjon av sangen på single. Den ble gruppas første britiske Top 10-hit.
Andre kjente artister som har spilt inn versjoner av denne sangen er Rita Coolidge, Billie Jo Spears, Ian Matthews, D'ZRT, Nils Lofgren (som også hjalp Written med å skrive sangen, selv om han ikke ble kreditert for dette på albumet), Dina Carroll, David Sneddon (vinner av BBCs Fame Academy), Geoff Muldaur, Llama Farmers, Alex Parks, Indigo Girls på soundtracket til filmen Philadelphia, Tracy Huang og A-Mei (Chang Hui-Mei).
Norsk versjon
Kristin Berglund har skrevet en norsk tekst. Den norske tittelen er «Nå må du snakke om det».
Tomas Torsvik
Tomas Nikolai Torsvik (født 13. mai 1919 i Fana, død 1. mai 1996) var en norsk utenriksjournalist og politiker (V).
Han var sønn av redaktør Håkon Torsvik i Bergens Tidende og sønnesønn av redaktør Tomas Torsvik i Fædrelandsvennen. Selv var han utdannet siviløkonom fra NHH og ble journalist i Dagbladet i 1939.
Han var motstandsmann under okkupasjonen, deretter journalist og redaktør for utenrikssaker i Bergens Tidende fra 1945 til 1986. Han hadde også ukentlige utenrikskronikker i NRK. Han var en sterk fortaler for norsk NATO- og EEC-medlemskap. Han var statssekretær for utenriksminister Erling Wikborg i regjeringen Lyng fra august til september 1963.
Arne Gunnar Lund
Han var sønn av fullmektig Thor Eugen Lund og hustru Gunda Josefine Birgitte Grimstad. Han giftet seg i 1950 med Kristi Skinnes. Lund tok militær utdannelse i Norge, Storbritannia og Amerika. Etter den andre verdenskrig var han stabsadjutant i Forsvarsstaben og Hærens overkommando, senere kontorsjef i Forsvarsdepartementet. Mellom 1954 og 1957 tjenestegjorde han ved hovedkvarteret for NATOs sjøstridskrefter i Adriaterhavet, deretter som stabssjef for Hærens 1. divisjonskommando. I 1963 ble han sjef for Garnisonen i Sør-Varanger, i 1964 oberst og personalsjef i Hærens stab.
Lund var statssekretær for statsråd Håkon Kyllingmark i Forsvarsdepartementet under regjeringen Lyng i 1963 og igjen for statsråd Otto Grieg Tidemand under regjeringen Borten fra 1965 til 1968. Han hadde tidligere vært kommunepolitiker i Bærum.
Fra 1968 til sin død var han Norges forsvarsattaché ved ambassadene i Washington, D.C. og Ottawa med grad av generalmajor. Lund ble posthumt tildelt Legion of Merit for «usedvanlig fortjenstfullt virke».
Det hvite hus’ situasjonsrom
Det hvite hus’ situasjonsrom er et møterom med tilliggende tekniske rom i Det hvite hus, ialt på 513 m², som fasiliterer kriseledelse og -informasjon for USAs president og sentrale medarbeidere ved presidentkontoret.
USAs nasjonale sikkerhetsråd står for driften av situasjonsrommet. Det ble bygget i 1961 på ordre av president John F. Kennedy etter at manglende sanntidsinformasjon ble pekt på som en av årsakene til at invasjonen av Grisebukta mislyktes. Rommet har innebyggede sikre kommunikasjonssystemer og veggene er dekket av paneler som skjuler avanserte lyd- og bildesystemer.
Admiralen Peak
Admiralen Peak, også kjent som Admiration Peak, Pico Puño og Cerro Le Poing, er en fjelltopp, 305 moh., som ligger en kilometer sør-sørvest for Crepin Point på vestsiden av Admiralty Bay på King George Island i den antarktiske øygruppen Sør-Shetlandsøyene. I 1908–10 ga en fransk antarktisekspedisjon under Jean-Baptiste Charcot et fjell i området navnet «Le Poing». Det er ikke klart hvilken av fire topper i området navnet viser til og navnet ble forkastet. Denne toppen ble navngitt av United Kingdom Antarctic Place-Names Committee (UK-APC) i 1960 etter «Admiralen», det første moderne flytende hvalkokeriet som opererte i Admiralty Bay i januar 1906.
Bertrand Damaisin
Bertrand Damaisin (født 27. oktober 1968) er en fransk judoka.
Han representerte Frankrike under Sommer-OL 1992 i Barcelona, der han tok bronse i halv mellomvekt.
Bente Dahl
Bente Dahl Jensen (født 9. april 1946 i Aarhus) er musikkskoleleder og folketingsmedlem, innvalgt for Det Radikale Venstre i Haderslevkredsen, Røddingkredsen og Løgumklosterkredsen, første gang 8. februar 2005 og gjenvalgt 13. februar 2007.
Bente Dahl er datter av forretningsinnehaver Verner Jensen og forretningsinnehaver Oda Jensen. Hun er samboer med virksomhetsrådgiver Erik Persson.
Daphne Arden
Daphne Arden (født 29. desember 1941) er en britisk friidrettsutøver.
Eyurkenia Duverger
Eyurkenia Duverger (født 4. oktober 1999) er en cubansk vektløfter.
Daphne Arden
Hun representerte Storbritannia under Sommer-OL 1964, hvor hun deltok på laget som tok bronse på 100 meter stafett. I samme olympiade konkurrerte hun også i 100 meter og 200 meter.
Eyurkenia Duverger
Hun representerte Cuba under Sommer-OL 2020 i Tokyo, hvor hun ble nummer 9 i +87 kilo.
Zhang Zuoji
Zhang Zuoji (født i januar 1945 i fylket Bayan i provinsen Heilongjiang i Kina, død 11. juni 2021) var en kinesisk kommunistisk politiker. Han har tidligere vært guvernør for provinsen Heilongjiang. Han er ble i mars 2008 direktør for Det kinesiske folks politisk konsultative konferanses økonomiske komite.
Zhang ble medlem av kommunistpartiet i juni 1972. Han har utdannelse i russisk fra Heilonguniversitetet. I august 1991 ble han utnevnt til viseborgermester av Xi'an, i Shaanxi. I februar 1993 ble han assisterende arbeidsminister. Fra november 1994 til 1998 var han vise generalsekretær Folkerepublikken Kinas statsråd. Fra mars 1998 til mars 2003 var han arbeidsminister. I mars 2003 ble han visesekretær for partikomiteen for Heilongjiang og måneden etter viseguvernør og funderende guvernør av provinsen. Han ble så ordinær guvernør of tjente i det embedet til desember 2007.
Henning Fjørtoft
Henning Fjørtoft (født 6. desember 1976) er professor i norsk fagdidaktikk ved NTNU, Norges teknisk-naturvitenskapelige universitet i Trondheim. Han forsker på lesing og skriving i skolen, vurdering, og på skoleutvikling.
Fjørtoft er ph.d. i nordisk litteraturvitenskap og har skrevet, redigert og bidratt i en rekke bøker, artikler og rapporter, blant annet doktoravhandlingen Jordsanger (2011), som er en økokritisk studie av den danske forfatteren Inger Christensen.
I 2018 var han en av de ni første NTNU-ansatte som fikk status som merittert underviser. Juryen la vekt på at Fjørtoft har utmerket seg ved å ta i bruk digital teknologi, video og omvendt undervisning.
Risværfjorden (Rødøy)
Risværfjorden er en fjord i Rødøy kommune i Nordland. Fjorden ligger mellom Risøyvær i vest og Selsøyvær i øst og er rundt 5 kilometer lang. Fjorden er en fortsettelse av Nesøyfjorden som ligger lenger sør ved Nesøya.
Ghislaine Maxwell
Ghislaine Maxwell (født 25. desember 1961 i Maisons-Laffitte i Île-de-France i Frankrike) er en britisk forretningskvinne.
Hun er datter til avismogulen Robert Maxwell som eide New York Post og Daily Mirror. I en periode arbeidet hun som del av ledelsen av New York Post. Hun arbeidet også i avisen The European, som også den var eid av hennes far. Hun ble kjent for sitt forhold med Jeffrey Epstein.
I juli 2020 ble Maxwell arrestert for å ha medvirket i seksuelle overgrep mot flere unge jenter. Hun ble dømt for sexhandel med mindreårige den 29. desember 2021. Straffen ble fastsatt til 20 års fengsel den 28. juni 2022.
Bakgrunn
Maxwell ble født som det niende barn av Elisabeth (født Meynard) og Robert Maxwell (tidligere Ján Hoch, tsjekkoslovakiskfødt). Faren var av jødisk familiebakgrunn, moren var hugenott. Hun vokste opp i Headington Hill i nærheten av Oxford. Der fikk hun også gå på pikeskolen Headington Hill. Senere gikk hun på Balliol College.
Storbritannia
Maxwell hadde som yngstebarn et særlig forhold til sin far.
Hun grunnla en eksklusiv Kit-Cat-Klub for kvinner i London og fungerte, mens faren eide Oxford United FC, som direktør for denne fotballklubben. Dessuten arbeidet hun i avisen The European, en ukeavis grunnlagt av faren.
Da Robert Maxwell ble funnet død den 5. november 1991 i nærheten av Kanariøyene var datteren om bord på hans yacht, som da hadde navnet «Lady Ghislaine», oppkalt etter henne. Hun har alltid bestridt at faren skulle ha druknet ved selvmord og hevdet at han ble myrdet.
Etter farens død brøt hans medieimperium sammen. Han hadde fusket med regnskapene og underslått fra pensjonsfondene. Ved utgangen av 1991 ble konsernets gjeld beregnet til tre milliarder britiske pund.
New York City
Etter begivenhetene i Europa flyttet hun til USA. Hun kom til New York.Hun arbeidet da i et eiendomsfirma på Madison Avenue og hadde omgang med en gruppe som blant annet omfattet Ivana Trump og Adnan Khashoggis sønn. Hun begynte å ble ansett som et nytt tilskudd blant New York sosietet.
I New York kom i kontakt med med investeringsbankmannen Jeffrey Epstein. Hun traff ham første gang på et selskap i byen etter «difficult break-up with Count Gianfranco Cicogna» fra Ciga Hotels-klanen.
I New York arbeidet hun for et boligselskap.Fra 2015 trakk hun seg tilbake fra sine tidligere sosiale forpliktelser. Etter at Epstein ble arrestert i juli 2019 avsluttet hun «TerraMar-prosjektet».
Rettssak og dom
I forbindelse med beskyldningene mot Epstein om at han hadde bygd opp et nettverk for seksuell tilgang til mindreårige jenter, ble Maxwell beskyldt for å ha tolerert, og til og med bidratt til, Epsteins forehavender mot jentene. Hun skulle ha hjulpet med å funnet frem til tenåringsjenter og trent dem opp til kjønnslig omgang. Maxwell ble også beskyldt for selv å ha misbrukt en 16-årig jente i 1996. Alt dette har hun avvist, og sagt at hun ikke hadde kjennskap til noen ulovligheter fra Epsteins side.
Etter at Epstein i august 2019 ble funnet død etter det som ble kjent å ha vært et selvmord i arresthuset i New York City som han han satt i, var Maxwells oppholdssted ukjent. Etter en rettsforhandling 6. januar 2020 på Manhattan vedrørende en sak om offentliggjøring av dokumenter, erklærte Maxwells advokat at hun ikke visste hvor hennes klient oppholdt seg.
I mars 2020 anla Maxwell sak mot Epsteins boforvaltning om dekning av kostnader for sikkerhetstjenester og rettssaker ettersom Epstein i 2004 hadde forsikret henne om at hun alltid skulle være sikret økonomisk. Darren Indyke, en tidligere advokat for Epstein og en av testamentsforvalterne hadde etter hans død bekreftet dette og forsikret at hun skulle få pengene. Flere advokater for påståtte ofre for Epstein motsatte seg dette og sa at det var ofrene som måtte tilstås erstatning fra boet.
Frogner (delområde i Oslo)
Frogner er et delområde Bydel Frogner i Oslo. Delområdet består av 14 grunnkretser (roder) og dekker et areal på 1,6 km².
Avgrensning
Delområdet består i hovedsak av strøkene Skarpsno og Frogner. Grensen krysser jernbanelinja og E18 og går ut i sjøen like vest for Kongen, og følger deretter Frognerkilen nordvestover helt inn til bunnen, hvor den går opp og skjærer tvers over veikrysset Bygdøylokket på E18. Deretter skiller den bebyggelsen mellom Karenslyst allé og Bygdøy allé, krysser jernbanen og går inn mellom Drammensveien 118 og 120 før den krysser Drammensveien. Grensen følger så Frognerelva oppover og inn i Frognerparken, videre gjennom Frognerdammene, og deretter Middelthuns gate, Kirkeveien, Professor Dahls gate, Industrigata, Løvenskiolds gate, Schives gate, Lille Frogner allé, Gabels gate, Drammensveien og Leiv Eirikssons gate.
Ghislaine Maxwell
Rettssak og dom
Den 2. juli 2020 arresterte FBI Maxwell i et skogsområde nær småstedet Bradford i delstaten New Hampshire. Hun hadde i desember 2019 anonymt fått kjøpt kontant et sted der med omliggende 63 hektar land gjennom et selskap, Granite Reality, og hadde ligget i dekning der i åtte måneder. Videre knyttet etterforskerne mer enn 15 bankkontoer til henne, kontoer der det siden 2016 kunne være deponert opp mot 20 millioner dollar. FBI sa at politiet hadde visst at Maxwell oppholdt seg i New Hampshire, men hadde avventet anklageskriftet før de arresterte henne. I anklagen beskyldes Maxwell og ha samarbeidet med Epstein om en rekke forbrytelser, som i hovedsak hadde tilknytning til seksuelle overgrep. Hun ble også beskyldt for to ganger å ha løyet under ed i 2016. En storjury hadde reist anklagen mot Maxwell. Statsadvokat Audrey Strauss i New York sa ved en pressekonferanse at hennes etats anklager mot Maxwell knyttet seg til perioden 1994 til 1997.
En domstol i New York fant Maxwell kjent skyldig i fem av seks tiltalepunker, som omfattet sexhandel med mindreårige og deltagelse i en kriminell sammensvergelse, og retten avsa dom den 29. desember 2021. Den 29. juni 2022 ble hun dømt til 20 års fengsel.
Frogner (delområde i Oslo)
Grunnkretser
SSB har publisert data for areal av grunnkretser i Statistikkbanken, og viser grunnkretsenes grenser på sine kart.
Frogner rode 1 har et areal på 0,17 km². Den ligger øst for Skøyen og Frognerelva, og strekker seg fra Frognerkilen til Frognerparken. Grensen går inn i bunnen av Frognerkilen og skjærer tvers over veikrysset Bygdøylokket på E18. Deretter skiller den bebyggelsen mellom Karenlyst allé og Bygdøy allé, krysser jernbanen og går inn mellom Drammensveien 118 og 120 før den krysser Drammensveien. Deretter følger den Frognerelva helt opp til gangbrua i sørenden av Frognerparken, og så østover til Halvdan Svartes gate, som den så følger sørover igjen, og til slutt går den gjennom Ottar Birtings gate, Olav Kyrres gate, før den krysser E18 og går ut igjen i Frognerkilen. Grunnkretsen består nesten utelukkende av boliger, bortsett fra noen få kontorer og forretninger i Drammensveien og Bygdøy allé.
Matthew Cream
Matthew James Cream (født 16. juni 1975) er en australsk fotballdommer.
Frogner (delområde i Oslo)
Grunnkretser
Frogner rode 2 har et areal på 0,14 km² og ligger sør for Frognerparken. Grensen følger Ottar Birtings gate, Halvdan Svartes gate, Nobels gate, Bygdøy allé og Drammensveien. Bebyggelsen består både av funkis-bygårder og frittstående villaer fra tidlig 1900-tall. Vigelandsmuseet ligger i grunnkretsen. Det gjør også Villa Otium, USAs ambassadørbolig.
Frogner rode 4 har et areal på 0,08 km² og ligger mellom Elisenberg og Skarpsno Grensen følger Drammensveien, Nobels gate, Elisenbergveien, Thomas Heftyes gate, gangvei og trapper og Tostrup terrasse. Bebyggelsen består både av bygårder og eldre villaer.
Frogner rode 5 har et areal på 0,04 km² og består av fire kvartaler på Elisenberg, samt Thomas Heftyes plass. Grensen følger Elisenbergveien, Nobels gate, Eckersbergs gate, Thomas Heftyes gate, Bygdøy allé og Thomas Heftyes plass. Kvartalene består av boligbygårder fra sent 1800-tall med forretninger på gateplan.
Frogner rode 6 har et areal på 0,06 km² og ligger sørvest for Frogner plass. Grensen følger Eckersbergs gate, Nobels gate, Halvdan Svartes gate, Frogner plass og Thomas Heftyes gate. I grunnkretsen finner man blant annet Schafteløkken.
Frogner rode 7 har et areal på 0,04 km² og har form av en likebeint trekant, avgrenset av Odins gate, Thomas Heftyes gate og Frognerveien. Bebyggelsen består utelukkende av bygårder fra slutten av 1800-tallet.
Frogner rode 8 har et areal på 0,05 km² og består av fem kvartaler på Elisenberg. Grensen følger Bygdøy allé, Thomas Heftyes gate, Odins gate, Frognerveien og Frederik Stangs gate. Det er flere forretninger, kafeer og restaurantet i kvartalene, som består av bygårder fra slutten av 1800-tallet.
Frogner rode 9 har et areal på 0,11 km² og tilsvarer mer eller mindre nabolaget Gimle. Grensen følger Thomas Heftyes gate, Thomas Heftyes plass, Bygdøy allé, Frederik Stangs gate, Mogens Thorsens gate og Gabels gate. Frogner kirke ligger i grunnkretsen, i tillegg til Aleris-klinikken, den amerikanske lutherske kirken og en håndfull ambassader. Foruten to bygårdskvartaler, består området av villaer fra tidlig 1900-tall.
Amor på glattisen
Handling
Don Martin er den beste hockey-spilleren på laget Wildcats, frem til han blir utestengt etter å ha slått ned en dommer. Han begynner deretter å trene sammen med Chris Liden (spilt av Sonja Henie) og Chris blir snart en suksess på isen. De ender snart opp med å gifte seg.
Frogner (delområde i Oslo)
Grunnkretser
Frogner rode 10 har et areal på 0,03 km² og består av tre kvartaler, avgrenset av Mogens Thorsens gate, Frederik Stangs gate, Balders gate, Frognerveien og Gabels gate. Gimle kino ligger i grunnkretsen.
Amor på glattisen
Handling
Men Gale Fletcher er også interessert i Don, og hun legger derfor planer for å beholde Don for seg selv.
Frogner (delområde i Oslo)
Grunnkretser
Frogner rode 11 har et areal på 0,06 km² og ligger nordøst for Elisenberg. Grensen går mellom Balders gate 28 og Løvenskiolds gate 11, og følger deretter Lille Frogner allé, Frognerveien, Balders gate, Frederik Stangs gate, Frognerveien igjen, Eckersbergs gate og Tors gate. Grunnkretsen består både av bygårder og villaer.
Amor på glattisen
Innspillingsfakta
Filmen ble spilt inn fra slutten av juli til slutten av september 1944.
Frogner (delområde i Oslo)
Grunnkretser
Frogner rode 12 har et areal på 0,09 km² og strekker seg fra Tors gate til Vestkanttorvet. Grensen går mellom Balders gate 28 og Løvenskiolds gate 11, og følger deretter Tors gate, Eckersbergs gate fram til hjørnet ved Vestkanttorvet, hvor den krysser over til Schives gate og videre følger Professor Dahls gate, Industrigata, Løvenskiolds gate, Schives gate og Lille Frogner allé. Arno Bergs plass ligger i grunnkretsen, som i hovedsak består av både bygårder og villaer fra tidlig 1900-tall.
Amor på glattisen
Fakta om filmen
Ifølge en artikkel i The Hollywood Reporter før produksjonen tok til skulle Lola Lane opprinnelig spille den kvinnelige skurken i denne filmen.
Selv om produksjonstabeller i The Hollywood Reporter oppgav Joseph Neff som klipper, ble Ernest Nims oppgitt som klipper i rulleteksten.
Frogner (delområde i Oslo)
Grunnkretser
Frogner rode 13 har et areal på 0,16 km² og ligger på sørøstsiden av Kirkeveien og Frognerparken. Grensen følger Frognerveien, Kirkeveien, Professor Dahls gate, krysser deretter over hjørnet av Vestkanttorvet og følger videre Eckersbergs gate. Lengst i nord består grunnkretsen av bygårder fra forskjellige epoker fra 18- og 1900-tallet, mens resten er villastrøk. Vestkanntorvet ligger i grunnkretsen.
Utrechtse Heuvelrug
Utrechtse Heuvelrug er en kommune i provinsen Utrecht i Nederland. Den ble opprettet 1. januar 2006 gjennom en sammenslåing av de tidligere kommunene Amerongen, Doorn, Driebergen-Rijsenburg, Leersum og Maarn.
Amor på glattisen
Fakta om filmen
Til tross for at rulleteksten og Screen Achievements Bulletin krediterte Lynn Starling og Elliot Paul for manuset, krediterte en Call Bureau Cast Service-liste (datert 2. oktober 1944) Paul Gangelin for manuset og tilskrev Billy Wilder idéen til historien. I en annonse i Daily Variety 16. oktober 1944, forut for utgivelsen, ble også Wilder kreditert for idéen til historien. Omfanget av Wilders og Gangelins bidrag til den endelige filmen er uavklart.
Roing under Sommer-OL 2020 – Singlesculler menn
Øvelsen Singlesculler menn under Sommer-OL 2020 finner sted blir 23.–30. juli 2021 på Sea Forest Waterway i Odaiba, Tokyobukta. 32 roere fra 32 nasjoner deltok.